Úradný vestník L 180 , 07/07/1984 S. 0012 - 0013

Fínske špeciálne vydanie: Kapitola 2 Zväzok 4 S. 0041

Španielske špeciálne vydanie: Kapitola 02 Zväzok 11 S. 0041

Švédske špeciálne vydanie: Kapitola 2 Zväzok 4 S. 0041

Portugalské špeciálne vydanie Kapitola 02 Zväzok 11 S. 0041



Nariadenie Komisie (ES) č. 1936/84 zo 4. júla 1984 o zatrieďovaní tovaru spadajúceho pod podpoložku 85.21 D II Spoločného colného sadzobníka KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 97/69 zo 16. januára 1969 o opatreniach, ktoré majú byť prijaté pre jednotné uplatňovanie nomenklatúry Spoločného colného sadzobníka [1], naposledy zmenené a doplnené Aktom o pristúpení Grécka, a najmä jeho článok 3, keďže, s cieľom zabezpečenia jednotného uplatňovania nomenklatúry Spoločného colného sadzobníka, je potrebné stanoviť predpisy pre sadzobné zatriedenie "mikropočítača s rozmermi 15 × 51 × 2 mm so 40 vývodmi a vybaveného okrem iného:" - programovou pamäťou 1 K × 8 bitov programovateľnou užívateľom a vymazateľnou ultrafialovým svetlom (EPROM), - 64 × 8 bit dátovou pamäťou pre čítanie a zápis (RAM), - 27 vstupno/výstupnými linkami, - 8 bitovým časovačom/čítačom a - vnútorným oscilátorom a hodinovým obvodom; keďže spoločný colný sadzobník pripojený k nariadeniu Rady (EHS) č. 950/68 [2], v znení nariadenia Rady (EHS) č. 1018/84 [3], sa pod položkou č. 84.53 odvoláva na stroje na automatické spracovanie údajov a ich jednotky a pod položkou č. 85.21 na elektronické mikroobvody; keďže pre zatriedenie príslušného druhu tovaru možno zvážiť horeuvedené položky; keďže na základe svojej konštrukcie a návrhu je tento druh tovaru, založený na jedinom kremíkovom čipe, zloženým monolitickým integrovaným obvodom vyrobeným technológiou N-MOS; keďže tento výrobok vyhovuje definícii elektronických mikroobvodov uvedenej v právnej poznámke 5 (B) kapitola 85, najmä časť b); keďže, okrem toho, tá istá poznámka stanovuje (na konci), že položka 85.21 bude mať prednosť pred ľubovoľnou inou položkou v sadzobníku a v dôsledku toho má byť príslušný výrobok zatriedený pod položkou 85.21; a najmä jej podpoložkou 85.21 D II; keďže opatrenia stanovené v tomto nariadení sú v súlade so stanoviskom Výboru pre nomenklatúru Spoločného colného sadzobníka, PRIJALA TOTO NARIADENIE: Článok 1 Mikropočítač s rozmermi 15 × 51 × 2 mm so 40 vývodmi a vybaveného okrem iného: - programovou pamäťou 1 K × 8 bitov programovateľnou užívateľom a vymazateľnou ultrafialovým svetlom (EPROM), - 64 × 8 bit dátovou pamäťou pre čítanie a zápis (RAM), - 27 vstupno/výstupnými linkami, - 8 bitovým časovačom/čítačom a - vnútorným oscilátorom a hodinovým obvodom bude klasifikovaný v spoločnom colnom sadzobníku podpoložkou: 85.21 Elektrónky so žeravenou katódou, studenou katódou a fotokatódou (vrátane elektrónok plnených parou alebo plynom, CRT obrazoviek, elektrónok do televíznych kamier a usmerňovacích ortuťových elektrónok); fotočlánky; zapuzdrené piezoelektrické kryštály; diódy, tranzistory a podobné polovodičové súčiastky; diódy LED; elektronické mikroobvody: D. Diódy, tranzistory a podobné polovodičové súčiastky; diódy LED; elektronické mikroobvody: II. Ostatné Článok 2 Toto nariadenie nadobúda účinnosť 21. deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 4. júla 1984 Za Komisiu Karl-Heinz Narjes člen Komisie [1] Ú. v. ES L 14, 21.1.1969, s. 1. [2] Ú. v. ES L 172, 22.7.1968, s. 1. [3] Ú. v. ES L 107, 19.4.1984, s. 1. --------------------------------------------------